 Ramba uchiverenga ndima iyi - Australia yakapinda muMitambo yeParalympic yezhizha imwe neimwe kubvira pakatanga Mitambo yeParalympic mugore ra1960. Mitambo yeParalympic ya1976muToronto yakanga iri Mitambo yeParalympic yechishanu yeAustralia. Australia yakakwikwidza mumitambo 10 pa13 uye yakakwanisa kuhwina menduru mumitambo mitanhatu iyi. Paive nevatambi makumi mana nevana vaimiririra Australia pamitambo iyi nenhamba yevatambi ava vachitora chikamu mumitambo yakawanda. Pavatambi 44, 34 vaiva varume uye 10 vaiva vakadzi. Sechikwata, Australia yakawana menduru 41, 16 dzacho dzaiva dzendarama. Ikoku kwakariisa kunze kwepamusoro 10 panzvimbo yechi 11 pakupera kweMitambo. Chikwata cheAustralia chakahwina menduru dzendarama dzakawanda paMitambo yeParalympic ya1976 kudarika paMitambo yeParalympic ipi neipi ina yapfuura. Vatambi 26 vakapedza vari pachikumbaridzo mumitambo yavo. Ikoku kunomirira inopfuura hafu yenhamba yavatambi iyo Australia yakatumira kuToronto. Nhoroondo dzenyika nhanhatu dzakaputswa nevatambi vokuAustralia vari munzira yokuhwina mijaho yavo. 